Document ID: /roh_data/filtered/fineweb-2-filterrobots_roh.jsonl.gz/11750

Ils servetschs da rumir la naiv sin la via dal Pass dal Lucmagn èn vegnids surdads a moda correcta. A questa conclusiun vegn il Tribunal federal en sia sentenzia publitgada.
La cuminanza da lavur Berther SA, Bundi Transports e Scaresa SA aveva fatg recurs cunter la surdada da las lavurs per ils onns 2020 fin 2029. Ella ha crititgà che la cuminanza da lavur Edelweiss dal Tessin, che ha survegnì la lavur, n'haja betg ils vehichels ed apparats pretendids. Ils custs da procedura da 3'500 francs ston surpigliar Berther, Bundi Transports e Scaresa.